Szöveges értékelés a 2025/2026. II. félévben a Miskolci Egyetemen tanuló aktív külföldi hallgatók körében végzett Közbülső Motivációs Felmérés eredményéről

A kérdőív 451 hallgató részére került kiküldésre, akik közül 105 fő töltötte ki a kérdőívet. A kitöltők közül a legtöbben Nigériából (8,8%), Irakból (7,8%), valamint Kínából (6,9%), Iránból (6,9%) és Szíriából (6.9%) származnak. A kérdőívet kitöltők 59,8%-a férfi és 40,2%-a nő. 31,1%-uk a Gépészmérnöki és Informatikai Karon, 20,4%-uk a Műszaki Föld- és Környezettudományi Karon, 18,4%-uk az Anyag- és Vegyészmérnöki Karon, 12,6%-uk a Gazdaságtudományi Karon, 9,7%-uk az Állam- és Jogtudományi Karon, 5,8%-uk az Egészségtudományi Karon és 1,9%-uk a Bölcsészet- és Társadalomtudományi Karon tanul. 76,7%-uk ösztöndíjasként tanul a Miskolci Egyetemen. 
A hallgatók 42,6%-a mesterszakon, 36,6%-a doktori képzésen, 20,8%-a pedig alapképzésen tanul.
A kitöltők 41,7%-a tervezi, hogy folytatja tanulmányait a Miskolci Egyetem doktori képzésein, 33%-uk azonban bizonytalan ebben. Diplomaszerzés után a hallgatók 33%-a Európában, 31,1%-a a saját hazájában és 11,7%-a Magyarországon szeretne elhelyezkedni.
A hallgatók jelentős többsége (69,9%) nem dolgozik a tanulmányai mellett, valamint a dolgozó hallgatók 54,3%-a nem a tanulmányaihoz köthető munkát végez. 
A kérdőívet kitöltők 67,6%-a nagyon barátságosnak és segítőkésznek értékelte az oktatókat. A képzésük tantárgyválasztékával 51,5% -uk nagyon meg van elégedve, valamint további 41,7%-uk is inkább elégedett. 52,6%-uk nagyon magasnak tartja az Egyetem tudományos presztízsét.
A hallgatók 58,6%-a nagyon elégedett az Egyetem területén lévő kulturális létesítményekkel, illetve további 25,3%-uk is inkább elégedett. A sportlétesítményekre vonatkozó elégedettség tekintetében hasonló arány figyelhető meg: a hallgatók 61,5%-a kifejezetten elégedett ezekkel a szolgáltatásokkal, illetve további 26%-uk is inkább elégedett. Ugyanakkor az étkezési lehetőségekkel kevésbé elégedettek a hallgatók. A könyvtári szolgáltatásokkal viszont a hallgatók 67%-a nagyon elégedett, valamint további 22%-a is inkább elégedett.
A Miskolci Egyetem Alumni Talk rendezvényén a kitöltők 41%-a már részt vett.

Fejlesztési javaslatok:
· válaszadási hajlandóság növelése,
· a Miskolci Egyetem doktori képzéseinek népszerűsítése a nemzetközi hallgatók között,
· étkezési lehetőségek bővítése.
 





